钦定古今图书集成/理学汇编/文学典/第078卷 > 邓考甫
## 钦定古今图书集成/理学汇编/文学典/第078卷 > 邓考甫

按《江西通志》：“考甫字成之，临川人。嘉祐二年进士，授
虔州司理。虔多盗犴，狱常满，考甫至狱，为清。徽宗即
位，考甫时年八十一矣，上言熙丰以降，奸臣叠起，乱
天下。蔡京恶之，遂以谤讪列名党籍第一，追官羁管
筠州。即其家搜奏稿，焚于都堂。绍兴初，诏赠直秘阁，
官其一孙。考甫尝集诸史，叙古今兴废之由，旁罗事”
物，为书数十卷，名曰《卜世大宝龟》。又有“《文昌集》《三朝
奏议》若干卷，及《伊周素蕴义命》，杂著《太平策要》”二百
五十馀篇。